**A 2023. november 9-i rendkívüli Közgyűlés nyilvános határozatai**

**352/2023. (XI.9.) Kgy. számú határozat**

A Közgyűlés a 2023. november 9-i rendkívüli ülés napirendjével kapcsolatban az alábbi döntéseket hozta:

1. A meghívóban foglalt második napirendet, a „Javaslat az „Új bölcsőde építése Szombathely Szentkirály városrészén” című projekttel kapcsolatos döntés meghozatalára” című előterjesztést első napirendként tárgyalja.
2. Zárt ülésére sürgősségi indítványként napirendjére felveszi a „Javaslat Polgármesteri Emlékérem adományozásával kapcsolatos döntés meghozatalára” című szóbeli előterjesztést.

**Felelős:**  Dr. Nemény András polgármester

**Határidő:** azonnal

**353/2023. (XI.9.) Kgy. számú határozat**

A Közgyűlés a 2023. november 9-i rendkívüli ülés napirendjét az alábbiak szerint fogadta el:

**i.**

**NYILVÁNOS ÜLÉS**

**1./ Javaslat az „Új bölcsőde építése Szombathely Szentkirály városrészén” című projekttel kapcsolatos döntés meghozatalára**

**Előadók:** Dr. Nemény András polgármester

Dr. Horváth Attila alpolgármester

Dr. László Győző alpolgármester

**Meghívott:** Dr. Kovácsné Takács Klaudia, a Savaria Városfejlesztési NKft. ügyvezetője

**2./ Javaslat új településrendezési eszközök készítése során beérkezett vélemények elfogadására**

**Előadók:** Dr. Nemény András polgármester

Dr. Horváth Attila alpolgármester

**Meghívott:** Gergye Péter településtervező

***Ii.***

***ZÁRT ÜLÉS***

**3./ Javaslat Polgármesteri Emlékérem adományozásával kapcsolatos döntés meghozatalára (szóbeli sürgősségi indítvány)**

**Előadó:** Dr. Nemény András polgármester

***i.***

***NYILVÁNOS ÜLÉS***

***1./ Javaslat az „Új bölcsőde építése Szombathely Szentkirály városrészén” című projekttel kapcsolatos döntés meghozatalára***

***Előadók:*** *Dr. Nemény András polgármester*

*Dr. Horváth Attila alpolgármester*

*Dr. László Győző alpolgármester*

***Meghívott:*** *Dr. Kovácsné Takács Klaudia, a Savaria Városfejlesztési NKft. ügyvezetője*

**354/2023.(XI.9.) Kgy. számú határozat**

Szombathely Megyei Jogú Város Közgyűlése megismerte a Javaslat az „Új bölcsőde építése Szombathely Szentkirályi városrészen” elnevezésű projekttel kapcsolatos döntés meghozatalára című előterjesztésben foglaltakat. A szabálytalansági eljárás részletei és a kifizetések felfüggesztése ismeretében úgy határoz, hogy kerüljön megkötésre a kivitelezésre a szerződés a közbeszerzési eljárás nyertesével. A Közgyűlés úgy dönt, hogy ha a későbbiekben nem áll rendelkezésre pályázati forrás a projekt megvalósítására, akkor a fejlesztést saját költségvetése terhére valósítja meg az Önkormányzat.

A Közgyűlés felhatalmazza a polgármestert a vállalkozási szerződés megkötésére és minden, a projekt folytatásával kapcsolatos további intézkedés megtételére.

**Felelős:** Dr. Nemény András polgármester

Dr. Horváth Attila alpolgármester

(A végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Dr. Kovácsné Takács Klaudia, a Savaria Városfejlesztési Kft. ügyvezetője)

**Határidő:** azonnal

***3./ Javaslat új településrendezési eszközök készítése során beérkezett vélemények elfogadására***

***Előadók:*** *Dr. Nemény András polgármester*

*Dr. Horváth Attila alpolgármester*

***Meghívott:*** *Gergye Péter településtervező*

**355/2023. (XI. 9.) Kgy. számú határozat**

1. Szombathely Megyei Jogú Város Közgyűlése megismerte az új településrendezési eszközeinek készítése érdekében a településrendezési eszköznek a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Kormányrendelet (a továbbiakban: Kormányrendelet) 36-40. § -ában részletezett teljes eljárás szabályai szerint jelenleg folyamatban lévő felülvizsgálat során folytatott eljárás véleményezési szakaszában beérkezett véleményeket és az azokra adott válaszokat.

A Közgyűlés az államigazgatási eljárás véleményezési szakaszában beérkezett észrevételeket, véleményeket, illetve az azokra megfogalmazott válaszokat az előterjesztés és annak 3. és 5. mellékleteiben foglaltak szerint jóváhagyja.

1. A Közgyűlés felkéri a polgármestert a Kormányrendelet 39. § (3) bekezdése alapján a döntés dokumentálására és közzétételére, illetve a 40. § (1) bekezdése alapján arra, hogy a véleményezési szakasz lezárását követően a településrendezési eszközök javított tervezetét, az eljárás során beérkezett valamennyi véleményt és a véleményezési szakaszban keletkezett egyéb dokumentumot küldje meg végső szakmai véleményezésre az állami főépítésznek.
2. A Közgyűlés felkéri a polgármestert, hogy az állami főépítész végső szakmai véleményének beérkezését követően terjessze az új településrendezési eszközök tervezetét a Közgyűlés decemberi ülésére.

**Felelős:** Dr. Nemény András polgármester

Dr. Horváth Attila alpolgármester

(A végrehajtás előkészítéséért: Sütő Gabriella városi főépítész)

**Határidő:** 1. pont vonatkozásában: azonnal

2. pont vonatkozásában: 2023. november 15.

3. pont vonatkozásában: a Közgyűlés decemberi ülése